Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 474

80. § (1) bekezdése szerinti tétel levonása utáni összeget kell figyelembe venni. Az r) Összesen (korrigált) nettó érték oszlopban kell feltüntetni az adósonkénti követelés- és vállalt kötelezettségállomány (korrekció és súlyozás utáni) nettó értékét, — bele nem számítva az f) oszlopban feltüntetett betétállományt — függetlenül attól, hogy az egyedi limit túllépése tőkével fedezendő. Amennyiben a hitelintézetnek a nagykockázat szabály értelmében vett adós (Hpt. szerinti) ügyfélcsoportról kell adatokat közölnie, akkor az Adós, Törzsszám és Ág oszlopban szereplő értéket a legnagyobb adósságot megtestesítő adós adatainak megfelelően kell szerepeltetni. Ilyenkor a jelentést ki kell egészíteni ezzel a táblával azonos szerkezetű melléklettel, amelyből megállapíthatók az adóscsoporton belüli egyes ügyfelek adatai. A konzorciálisan, illetve lebonyolításra nyújtott hiteleknél a X. A Kockázatvállalás táblában való részletezés során a vállalkozás neve után „(ko)” jelet kell feltüntetni. A konzorciális hiteleket, illetve a vállalt kötelezettségeket a konzorciumszervezőnek (lebonyolítónak) — ennek a táblának külön mellékletként az általa vezetett nyilvántartás szerint — ügyfelenként (vállalkozásonként) a részt vevő hitelintézetek név szerinti felsorolásával és az általuk nyújtott összegek feltüntetésével részletezni kell. Ez vonatkozik arra az esetre is, amennyiben mint lebonyolító a hitelintézetektől a hitel összegét már megkapta, de a hitelfelvevő vállalkozás részére még nem utalta át, feltüntetve a hitelfelvevő vállalkozás nevét. X. B LEGNAGYOBB BETÉTESEK A jelentés célja A jelentőtáblát a hitelintézet forrásgyűjtő tevékenységében a betétesekhez kapcsolódó koncentrált kockázatok felméréséhez kell kitölteni, mivel egy jelentős betétállomány — kedvezőbb feltételek miatti — gyors megmozdulásának a hitelintézet fizetőképességre gyakorolt hatása jelentős. A jelentés kitöltése A jelentésben az ügyfelektől kapott forrásokat kell részletezni, köztük a hitelintézeteket is fel kell tüntetni, mint betételhelyezőket vagy mint hitelnyújtókat. Az Összesen sor a Nem részletezettek összesen sor, valamint az 2. sortól felsorolt betétesek adatainak összegzésére szolgál. Az 1. Nem részletezettek összesen sorban a 2. sortól kezdődő részletező sorokban fel nem sorolt betéteseket — az egyezőség érdekében — összevontan kell kimutatni, beleértve a más hitelintézettől kapott elhelyezett hiteleket is, amennyiben más kapcsolata nincs a hitelintézetnek. Itt kell feltüntetni a megfelelő oszlopban a nem névre szóló betéteket, illetve a betéti okiratokat is. A 2. sortól — folyamatosan — egyenként fel kell sorolni az 50 legnagyobb betétest (ügyfeleket, ügyfélcsoportokat, beleértve a hitelintézetet is), az elhelyezett összes betétfajta (összes kötelezettség) — l) oszlopban feltüntetett — összegének csökkenő sorrendjében. A legnagyobb betéteseket tételesen, név szerint, a törzsszám és a TEÁOR (Ág) betűjel feltüntetésével kell felsorolni. A lakástakarékpénztáraknak azt az 50 ügyfelet kell — az összeg csökkenő sorrendjében — feltüntetni, akikkel szemben a betétállomány a legnagyobb és meghaladja az 1 millió forintot. A szövetkezeti formában működő hitelintézetek esetében azt a 25 ügyfelet kell felsorolni, amelyekkel szemben a hitelintézeti kötelezettségvállalás együttes összege a legnagyobb. A legnagyobb betéteseket a velük szemben fennálló teljes kötelezettségállomány együttes összegének csökkenő sorrendjében kell felsorolni. Ha az ügyfél (beleértve a hitelintézetet is) többféle betétet helyezett el, akkor ezeket a tábla d)—j) oszlopaiban jellegük szerint csoportosítva, összevontan kell szerepeltetni. A hitelintézetektől (esetleg más vállalkozástól) kapott hiteleket a k) Egyéb hitelek oszlopban kell kimutatni. Azoknál a tulajdoni kapcsolatban álló vállalkozásoknál, amelyekben a hitelintézet, illetve amelyek a hitelintézetben részesedéssel, bármilyen érdekeltséggel (csoporttag, anya- vagy leány-hitelintézet, vezetői kapcsolat) rendelkeznek, a megnevezés után „T” betűjelet kell beírni, és ezeket a forrásokat, illetve kapott kötelezettségeket — a X. B táblával egyezően — külön mellékletként ügyfelenként (vállalkozásonként), név szerinti felsorolásával és az általuk nyújtott összegek feltüntetésével részletezni kell. Amennyiben mérlegen kívüli tételként nyilvántartott forrást (hitelkeretet) is kapott a hitelintézet, úgy azt az

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes